《题李唐村社醉归图》
元代·朱德润

村南村北赛田祖，夹岸绿杨闻社鼓。醉翁晚跨牸牛归，老妇倚社儿引路。

信知击壤自尧民，季世龚黄不如古。披图昨日过水南，县吏科徭日旁午。

作者简介：（1294—1365）睢阳人，徙吴中，字泽民。工画山水人物，能诗，善书。仁宗延祐末荐授应奉翰林文字，兼国史院编修。英宗嗣位，出为镇东儒学提举，后弃官归。顺帝至正中，起为行中书省照磨，摄守长兴。有《存复斋集》。